สวัสดีค่ะ มีอาการปวดท้อง จุกตรงลิ้นปี่แสบร้อนกลางอกบางครั้ง เวลากลืนอาหารเหมือนมีอะไรอยู่ในคอ หบังจากทานอาหารบางครั้งก็ปวดท้อวไปหาบอกว่าเป็นโรคกระเพาะอาหารอักเสบ รับยามาทานอาการดีขึ้น แต่ก็กลับมาเป็นอีก พยายามทานอาหารให้ตรงเวลา แต่บางครั้งงานก็ยุ่งมากจนเลนเวลาไปบ้าง แต่ก็พยายามหาอะไรทานเล็กๆน้อยๆทานไปก่อนเมื่อถึงเวลา ส่วนมากจะเป็นมื้อกลางวันค่ะ อยากถามคุณว่าจำเป็นต้องทานอาหารให้ตรงเวลาครบทั้งสามมื้อใข่ไหมคะ แล้วต้องใช้เวลารักษาแบะทานยาต่อเนื่องนานแค่ไหนคะ
 โรคกระเพาะอาหารอาหารอักเสบ อาจเป็นๆหายๆ เพราะว่ามีเชื้อโรคชื่อ H. Pyroli อยู่ในกระเพาะ ซึ่งเชื้อตัวนี้จะรบกวนทำให้เกิดแผลในกระเพาะ นานๆ ทำให้เกิดมะเร็งในกระเพาะอาหารได้ ทำใเห้เหมือนรักษาแล้วดีขึ้นแต่กลับเป็นได้อีกคำแนะนำ ควรทานอาหารให้ตรงเวลา อาจเลื่อนได้เล็กน้อย เพราะน้ำย่อยถ้าออกมาแล้วก็จะทำให้ปวดท้องได้ถ้ามีแผลในกระเพาะ ถ้าไม่ได้ควรทานพวกนมกล่องไปก่อน งดอาหารหมักดอง ปิ้งย่าง รสจัด น้ำอัดลม ที่มีแกสเยอะ เหล้าบุหรี่ ที่สำคัญต้องไม่เครียดครับ พยายามทานอาหารที่ย่อยง่าย ออกกำลังกายสม่ำเสมอ พักผ่อนให้เต็มที่ ไม่ทำงานหักโหมคำแนะนำ ถ้ายังมีอาการปวดท้องอยุ่ควรไปพบรักษากับ แพทย์ระบบทางเดินอาหาร แพทย์จะส่องกล้องให้เพื่อตรวจว่ามีความผิดปกติอย่างไร และจะนำน้ำย่อยไป ตรวจหาเชื้อ H. Pylori วิธี rapid urease test หรือนำอุจจาะไปตรวจหา antigen ด้วยวิธี PCR ถ้ามีควรให้ยาปฏิชีวนะ ทำลายเชื้อตัวนี้ ได้แก่ ยา Amoxicillin + Clarithromycin จากรายงานทางการแพทย์ได้ผลดีหลังจากทำลายเชื้อนี้แล้ว การทานยาโรคกระเพราะลดกรด ปกติ จะต้องทานต่อเนื่องนาน 4 สัปดาห์ รายละเอียดกรุณาสอบถามแพทย์ผู้รักษาครับ